Du skal betale efterlønsbidrag, når du er tilmeldt efterlønsordningen. Det er forskelligt, hvornår du skal begynde at indbetale efterlønsbidrag, men som udgangspunkt kan du gå ud fra følgende:
Hvis du er født 1/1-1978 eller senere, skal du begynde at betale til efterlønsordningen senest, når du fylder 30 år.
Hvis du er født i perioden 1/1-1976 til og med 31/12-1977, skal du begynde at betale til efterlønsordningen senest, når du fylder 32 år.
Hvis du er født i perioden 1/1-1959 til og med 31/12-1975, skal du have indbetalt efterlønsbidrag uafbrudt frem til efterlønsalderen.
Du skal betale efterlønsbidrag i mindst 30 år, hvis du er født i 1977 eller senere. Det er op til dig, om du vil begynde at indbetale, før du bliver 30 eller efter.